Stålmagnaten Ole Paus som fikk bygget villaen eide stålfirmaet med samme navn, Den Norske Hesteskosømfabrik ved Akerselva og Christiania Staalverk, og var administrerende direktør (styreformann) i Den norske Creditbank; han var også fetter av Henrik Ibsen. Han var bl.a. far til stålgrosserer Christopher Blom Paus og konsul i Wien, eventyreren og godseier Thorleif Paus, og farfar til general Ole Paus, stålgrosserer Per Paus, gift med Hedevig Wedel-Jarlsberg, og Lucie Paus, gift med Axel Løvenskiold. En del av det opprinnelige inventaret fra villaen endte senere opp hos barnebarnet Lucie på Ask gods. Blant etterkommerne av stålgrossereren er også visesanger Ole Paus, skipsreder Christopher Paus, oljeinvestor Peder Paus, komponist Marcus Paus og skipsrederne (Wilh. Wilhelmsen) Pontine Paus og Olympia Paus.